als_Latn dik_Latn sag_Latn
Facebook njoftoi se do të bashkëpunojë me Qendrën Kombëtare për Fëmijët e Humbur dhe të Shfrytëzuar për t’i ndihmuar përdoruesit që të gjejnë fëmijët e tyre të humbur. Ky partneritet i ri lejon Facebook-un të dërgojë sistemin “AMBER Alerts” tek përdoruesit e saj, me informacione rreth fëmijëve të humbur në zonën e tyre.
Alarmet do të shfaqen në Furnizuesin e Lajmeve të përdoruesve të Facebook-ut kur një përdorues është nga zona në të cilën ka humbur një fëmijë. Ata përfshijnë fotografi dhe informacione të tjera identifikuese, si emri i fëmijës së humbur. Ky sistem do të jetë në dispozicion si në pajisjet desktop ashtu edhe në ato mobile.
AMBER Alerts është përdorur në SHBA që nga viti 1996. Ai është një sistem alarmi për humbjen e fëmijëve. Deri tani këto sisteme alarmi gjenden tek radiot dhe stacionet televizive, madje edhe tek shenjat digjitale rrugore dhe stendat e afishimit LED në disa vende. Këto sisteme alarmi dërgohen edhe nëpërmjet mesazheve elektronike dhe tekst, dhe së fundi janë shfaqur edhe në Google Search dhe Google Maps.
Facebook u inspirua për këtë nismë të re nga njerëzit që shpërndajnë artikuj rreth fëmijëve të humbur, ku në disa raste postime të tilla në rrjetin social kanë ndihmuar në rikthimin e disa fëmijëve.
Facebook nuk është kompania e parë në internet që do të asistojë në gjetjen e fëmijëve të humbur. Bing ka njoftuar së fundmi se do të përfshijë sistemin Amber Alerts në kërkimet e saj, ndërsa Google shfaq sistemin AMBER Alerts në faqet e saj të kërkimit si dhe në Google Maps.
(Herë të lexuara: 130)
als_Latn als_Latn als_Latn als_Latn als_Latn als_Latn